Намеснік кіраўніка Адміністрацыі Прэзідэнта Мікалай Снапкоў, выступаючы на форуме перад аўдыторыяй, адзначыў не столькі практычныя складнікі, колькі іншую, на яго погляд, больш важную задачу праекта — развіваць прадпрымальнасць. “Гэта не толькі здольнасць рэалізоўваць ідэю. Гэта яшчэ і здольнасць яе генерыраваць, афармляць. Прадпрымальнасць як лад жыцця, мыслення неабавязкова рэалізоўваецца ў выглядзе канкрэтных бізнес-праектаў. Яна рухае чалавекам у яго развіцці, стымулюючы развіццё ўсяго грамадства. Эканоміка — гэта перш за ўсё чалавек. А паспяховая эканоміка — гэта паспяховы чалавек. Таму я сёння галасую за гэты праект і за паспяховых і прадпрымальных беларусаў”, — рэзюмаваў Мікалай Снапкоў.